Rocketman

For sangen som filmen er oppkalt etter, se Rocket Man.

Rocketman er en biografisk musikalfilm fra 2019, basert på livet til musikeren Elton John. Filmen er regissert av Dexter Fletcher og manuset er skrevet av Lee Hall. Taron Egerton spiller hovedrollen som Elton John i tillegg til Jamie Bell, Richard Madden og Bryce Dallas Howard. Filmen tar for seg Johns liv fra barndom og de først par tiårene av hans musikalske karriere – inkludert som elev ved Royal Academy of Music og hans musikalske partnerskap med tekstforfatteren Bernie Taupin. Filmen er oppkalt etter Elton Johns sang «Rocket Man» fra 1972.

Bakgrunn 
En biografisk film om Elton John har vært planlagt i nærmere to tiår. Blant annet var prosjektet innom Walt Disney Studios og Focus Features, med regissører som Michael Gracey og skuespillere som Tom Hardy og Justin Timberlake. Uenigheter med Focus satte en stopper for produksjonen i 2014, og Elton John tok i stedet prosjektet til Paramount Pictures, der Egerton og Fletcher sluttet seg til filmen i april 2018. Opptakene til filmen startet i august 2018 og ble fullført senere samme år.

Rocketman hadde premiere under Cannes filmfestival 16. mai 2019, og den hadde premiere i Storbritannia 22. mai, i Norge 29. mai og i USA 31. mai. Filmen ble møtt med gode kritikker, særlig for Egertons tolkning av John, for kostymene og for filmens musikalnumre. Filmen var den første store filmproduksjonen som viste et samleie mellom to menn.

Rolleliste 

 Taron Egerton som Elton John
 Kit Connor og Matthew Illesley som yngre utgaver av Elton John
 Jamie Bell som Bernie Taupin
 Richard Madden som John Reid
 Bryce Dallas Howard som Sheila Eileen
 Stephen Graham som Dick James
 Gemma Jones som Ivy
 Jason Pennycooke som Wilson
 Charlie Rowe som Ray Williams
 Steven Mackintosh som Stanley
 Tom Bennett som Fred
 Kamil Lemieszewski som doktor Maverick / ambulansesjåfør
 Jimmy Vee som Arthur
 Rachel Muldoon som Kiki Dee
 Celinde Schoenmaker som Renate Blauel
 Sharon D. Clarke som rådgiver i AA-gruppen
 Tate Donovan som Doug Weston

Referanser

Eksterne lenker 
 
 

Filmer fra 2019
Engelskspråklige filmer
Britiske musikkfilmer
Elton John
Britiske dramafilmer
Britiske biografiske filmer
Dramafilmer fra USA
Musikkfilmer fra USA